Tilstede: Markus Bugge, Sofie Ebeltoft, Ana Maria Delgado, Håkon Endresen Normann, Syed Misam Hussain, Kristina Moe.

1. Status digital undervisning og sosialt liv blant studentene

Kristina og Sofie orienterer. God stemning på lesesalen, teknovatøren har arrangert ett par arrangementer for studentene og dette falt i god smak.

1. Gjennomgang av studiebarometeret 2020 (vedlagt) /

Tatt til orientering. Arbeidslivsrelevans er noe som peker seg ut som et forbedringspunkt videre. Studentene trenger mer informasjon om dette. Covid-19 har påvirket svarene og tallene fra studiebarometeret. Rådet har følgende tre punkter til forbedring:

* Teknisk administrativt informasjon. Det er viktig at studentene er godt informert underveis i studiene, og at informasjonen er lett tilgjengelig for studentene. Det skal være lav terskel for at studentene tar kontakt, og det skal vurderes hvilke tiltak som kan iverksettes for å følge opp studentene på en mer effektiv og inkluderende måte.
* Arbeidslivsrelevans – studentene viser også til at de ikke får nok informasjon om arbeidslivsrelevansen og hvordan de kan argumentere for å bruke kompetansen fra studiene inn til arbeidslivet. Studentene må bli informert om dette tidligere i studieløpet slik at de er bedre forberedt til å søke jobber etter endt studie.
* Total arbeidsmengde vs. Betalt arbeidsmengde hos studentene. Studentene bruker i snitt langt mer tid på betalt arbeid, enn de gjør på studiene. Studentene bruker i snitt mye mindre tid på eget arbeid/lesing i forhold til studiene, og det bør derfor vurderes å innføre noen flere aktiviteter / oppgaver for å stimulere mer arbeid for studentene slik at studentene bruker mer tid på studiene og studierelatert arbeid.

1. Oppdatering - utvikling av eget metodekurs på TIK / ved Ana (vedlagt)

Arbeidsgruppen bestående av Jakoba, Ana og Misam har jobbet med et utkast til det nye metodekurset. Ana presenterer utkastet for programrådet. Dersom programrådet godkjenner utkastet, vil det sendes en søknad til fakultetet for å opprette det nye metodeemne. Emne har fått koden TIK4050, men dette må endres ettersom det kolliderer med et tidligere emne. Programrådet godkjenner utkastet og er samtykkende til å sende søknaden til fakultetet sommeren 2021. Koden blir TIK4031.

1. Eventuelt

TIK4040 / spm. om metodefaget. Markus og Misam følger opp.